ΓΡΑΠΤΗ ΕΡΩΤΗΣΗ E-2941/00

υποβολή: Olivier Dupuis (TDI) προς την Επιτροπή

(19 Σεπτεμβρίου 2000)

Θέμα: Λαϊκή Δημοκρατία της Κίνας/Σερβία

Σύμφωνα με διάφορες καλά πληροφορημένες πηγές, περίπου 50 000 με 60 000 πολίτες της Λαϊκής Δημοκρατίας της Κίνας φέρονται να διαμένουν σήμερα στο Βελιγράδι και τη Σερβία και ο αριθμός τους αυξάνεται θεαματικά. Σύμφωνα με τις ίδιες πάντα πηγές, η Σερβία φέρεται να έχει καταστεί το κυριότερο σημείο εισόδου λαθρομεταναστών προερχόμενων από τη Λαϊκή Δημοκρατία της Κίνας στην Ευρώπη, ενώ γίνεται λόγος και για κάποιες συνεννοήσεις, αν όχι συμφωνίες, μεταξύ των αρχών του Βελιγραδίου και του Πεκίνου και μαφιών που δρουν στις δύο αυτές χώρες.

Διαθέτει η Επιτροπή συγκεκριμένες πληροφορίες για ένα φαινόμενο το οποίο είναι τουλάχιστον ανησυχητικό; Εάν ναι, ποια μέτρα έχει λάβει ή προτίθεται να λάβει η Επιτροπή με στόχο την καταπολέμηση ενός φαινομένου το οποίο, από πολλές απόψεις, θα μπορούσε να αποτελεί τον προάγγελο μιας απόπειρας αποσταθεροποίησης μεγάλης εμβέλειας;

Απάντηση του κ. Patten εξ ονόματος της Επιτροπής

(24 Οκτωβρίου 2000)

Η Επιτροπή δεν διαθέτει άμεση ενημέρωση σχετικά με τον αριθμό Κινέζων πολιτών που διαβιούν στο Βελιγράδι ή τη Σερβία ή σχετικά με το κατά πόσονφίστανται συμφωνίες μεταξύ Βελιγραδίου και Πεκίνου σε αυτόν τομέα. Εντούτοις, είναι αλήθεια ότι οι στενές σχέσεις μεταξύ του προηγούμενου καθεστώτος και του Πεκίνου είχαν ως αποτέλεσμα επίσημες επισκέψεις και γενναιόδωρους όρους εισόδου στη χώρα των Κινέζων πολιτών, οι οποίοι δραστηριοποιούνται στον τομέα των μικρομεσαίων επιχειρήσεων στην Ομοσπονδιακή Δημοκρατία της Γιουγκοσλαβίας (ΟΔΓ). Αυτή η παρουσία, σε συνδυασμό με τη δυσχερή απόλικοτεχνικής απόψεως διαχείριση των συνόρων της ΟΔΓ με τη Δημοκρατία των Σέρβων της Βοσνίας (Republika Srpska) και της ΟΔΓ με την Κροατία, καθιστά το Βελιγράδι σημαντικό σημείο εισόδου κατά την οργανωμένη λαθρομετανάστευση.

Οι δύο κυριότεροι λόγοι αυτού του ρεύματος είναι η παροχή στους Κινέζους πολίτες της δυνατότητας να ταξιδεύουν και η φιλελεύθερη πολιτική εισόδου στη χώρα που εφάρμοσε η ΟΔΓ, στοιχεία δηλαδή που δύσκολα μπορεί να αντιμετωπίσει η Κοινότητα. Εντούτοις, κατά τη διάρκεια της συνάντησής του με τον Πρόεδρο της Επιτροπής, στις 11 Ιουλίου 2000, ο πρωθυπουργός της Κίνας αναφέρθηκε στο ζήτημα της παράνομης μετανάστευσης, συμπεριλαμβανομένης της οργανωμένης λαθρομετανάστευσης, και στην ανάγκη συνεργασίας με την Ένωση. Η Επιτροπή συζητεί επί του παρόντος με τα κράτη μέλη ποιες δράσεις θα μπορούσε να προτείνει στις κινεζικές αρχές για την αποτροπή και την καταπολέμηση της παράνομης μετανάστευσης. Επίσης, επιθυμούμε να θέσουμε αυτό το ζήτημα με τις νέες αρχές της ΟΔΓ.

Εκτός από τέτοιες διμερείς συζητήσεις, πρέπει να αναληφθεί δράση και στα διεθνή φόρα. Το Γραφείο του Ύπατου Αντιπρόσωπου στη Βοσνία και Ερζεγοβίνη του οποίου η Ένωση αποτελεί τον κυριότερο χρηματοδότη πήρξε ιδιαίτερα χρήσιμο για τη θέσπιση στη Βοσνία και Ερζεγοβίνη μιας συνοριακήςπηρεσίας σε εθνικό επίπεδο. Αυτό το στοιχείο είναι σημαντικό για τη βελτίωση των συνοριακών ελέγχων. Σε περιφερειακό επίπεδο, η Ένωση θαποστηρίξει, στο πλαίσιο του Συμφώνου Σταθερότητας, πρωτοβουλίες σε θέματα ασφαλείας, ιδιαίτερα δε τις εν εξελίξει εργασίες για την εγκαθίδρυση συστημάτων ασύλου και μετανάστευσης. Επιπλέον, λόγω της φύσεως αυτού του θέματος, η Ένωση και η Επιτροπή συμμετέχουν ενεργά στην ευρύτερη διεθνή συνεργασία για την καταπολέμηση της οργανωμένης λαθρομετανάστευσης, στο πλαίσιο της ομάδας των οκτώ περισσότερο βιομηχανικών χωρών (G8), του Οργανισμού για την Ασφάλεια και τη Συνεργασία στην Ευρώπη (ΟΑΣΕ), του Συμβουλίου της Ευρώπης, των Ηνωμένων Εθνών (π.χ. σχέδιο σύμβασης για τοπερεθνικό οργανωμένο έγκλημα και τρία συμπληρωματικά πρωτόκολλα, ένα εκ των οποίων αφορά την οργανωμένη λαθρομετανάστευση).